**ΕΝΟΤΗΤΑ 12**

Η ωρίμανση της βιομηχανικής επανάστασης

**Το φαινόμενο βιομηχανική επανάσταση**

Οι πρώτες βιομηχανίες δημιουργήθηκαν στη Μεγάλη Βρετανία γύρω στα 1750-1780. Το φαινόμενο αυτό ονομάστηκε *εκβιομηχάνιση*.

*Κύρια χαρακτηριστικά της εκβιομηχάνισης:*

·      Η εκτεταμένη *χρήση νέων τεχνικών μέσων* με επακόλουθα:

-          τον περιορισμό της χειρωνακτικής εργασίας,

-          την  αύξηση της παραγωγής,

-          τη μείωση του κόστους των προϊόντων.

·      Η αξιοποίηση *νέων μορφών ενέργειας* – κυρίως του άνθρακα.

·      Η εφαρμογή *καινοτομιών στη μεταλλουργία.*

·      Η συγκέντρωση των εργαζομένων στα *εργοστάσια.*

·      Οι υψηλοί *ρυθμοί ανάπτυξης.*

Κύριοι πόλοι ανάπτυξης ήταν η υφαντουργία και η μεταλλουργία.

**Η εξάπλωση της βιομηχανικής επανάστασης**

*Στα μέσα του 19ου αιώνα η εκβιομηχάνιση περιοριζόταν:*

·      στη Μ. Βρετανία,

·      στη βόρεια και ανατολική Γαλλία,

·      στις Κάτω Χώρες και το Βέλγιο,

·      στις όχθες του ποταμού Ρήνου,

·      στη βόρεια Ιταλία.

Από τα μέσα του 19ου αιώνα και μετά εξαπλώθηκε με γρήγορους ρυθμούς σε νέες περιοχές της Ευρώπης και στις ΗΠΑ.

*Καινοτομίες στον 19ο αιώνα:*

·      Χημεία: μαζική παραγωγή αγαθών.

·      Ηλεκτρισμός: (α) ως πηγή ενέργειας, (β) ως μέσο φωτισμού.

**Η επανάσταση στις συγκοινωνίες και τις επικοινωνίες**

·      Σιδηρόδρομος      -         Σύμβολα της

·      Ατμόπλοιο            -        βιομηχανικής ανάπτυξης

·      Αυτοκίνητο           -

·      Αεροπλάνο            -

·      Μέσα μετάδοσης ήχου   -

**Οικονομικός φιλελευθερισμός και καπιταλισμός**

Ο νέος τρόπος οργάνωσης της οικονομίας ονομάστηκε *οικονομία της ελεύθερης αγοράς* ή *καπιταλισμός*  ή *κεφαλαιοκρατία*.

*Ιδεολογική βάση του νέου συστήματος*:

Ο *οικονομικός φιλελευθερισμός*, σύμφωνα με τον οποίο οι επιχειρηματίες είχαν την ελευθερία να πράττουν ό,τι εκείνοι έκριναν αναγκαίο, για να κερδίζουν à το ατομικό συμφέρον θεωρούνταν σημαντικότερο του κοινωνικού.

*Χαρακτηριστικά του καπιταλισμού:*

·      επιχειρήσεις με μετοχικό κεφάλαιο,

·      μεγάλες τράπεζες,

·      ολιγοπώλια ή μονοπώλια,

·      περιοδικές οικονομικές κρίσεις.

ΠΗΓΗ: https://e-didaskalia.blogspot.com/2012/08/12.html